ตลท.ขึ้น SP หุ้น FIRE บ่ายวันนี้ เหตุยังไม่สามารถชี้แจงข้อมูลได้
ตลท.ขึ้น SP หุ้น FIRE บ่ายวันนี้หลังบริษัทยังไม่สามารถชี้แจงข้อมูลการเข้ามาทำเทนเดอร์ฯของ บริษัท ชิลแมทช์ จำกัด ได้
6 ก.ย. 2559

ตลาดหลักทรัพย์แห่งประเทศไทย (ตลท.) ขึ้นเครื่องหมายห้ามการซื้อขาย (SP) หลักทรัพย์ บริษัท ไฟร์วิคเตอร์ จำกัด (มหาชน) หรือ FIRE วันที่ขึ้นเครื่องหมาย รอบบ่ายของวันที่ 6 กันยายน 2559 หลังจากขึ้นเครื่องหมายห้ามการซื้อขายชั่วครว (H) ในช่วงเช้าวันนี้ เนื่องจากบริษัทยังไม่สามารถชี้แจงข้อมูลการเข้ามาทำเทนเดอร์ฯของ บริษัท ชิลแมทช์ จำกัด ได้
อนึ่ง ในภาคเช้าตามที่บริษัทแจ้งการซื้อและรับโอนกิจการทั้งหมดของ บริษัท ชิลแมทช์ จำกัด และเสนอขายหุ้นสามัญเพิ่มทุนของบริษัทให้แก่บุคคลในวงจำกัดคิดเป็นร้อยละ 40 ของทุนชำระแล้วหลังเพิ่มทุน โดยรายการดังกล่าวส่งผลให้มีการเปลี่ยนแปลงโครงสร้างผู้ถือหุ้น และบริษัทยังไม่ได้แจ้งข้อมูลเกี่ยวกับการทำคำเสนอซื้อ ซึ่งเป็นข้อมูลสำคัญที่ส่งผลกระทบต่อการตัดสินใจลงทุนของผู้ลงทุน ตลาดหลักทรัพย์ฯจึงขึ้นเครื่องหมาย H หลักทรัพย์ของ FIRE ตั้งแต่การซื้อขายในรอบเช้าของวันที่ 6 กันยายน 2559 จนกว่าบริษัทจะแจ้งข้อมูลดังกล่าว